
	Comisia pentru buget, finanţe şi bănci
	
	Bucureşti,    10.12.2013   

Nr. 4c-2/573
PLx424/2013


BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege  pentru aprobarea Ordonanței de urgență a Guvernului nr.90/2013 privind unele măsuri speciale pentru compensarea și decontarea unor creanțe reciproce rezultate din contractul de vânzare-cumpărare de acțiuni încheiat între Autoritatea pentru Administrarea Activelor Statului și Ford Motor Company, trimis spre dezbatere în fond cu adresa nr. PLx.424/2013 din 4 noiembrie 2013, înregistrat sub nr. 4c-2/573 din 4 noiembrie 2013, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,

Gheorghe DRAGOMIR
Parlamentul  României

	Comisia pentru buget, finanţe şi bănci
	
	Bucureşti,    10.12.2013
Nr. 4c-2/573


RAPORT
asupra proiectului de Lege pentru aprobarea Ordonanței de urgență a Guvernului nr.90/2013 privind unele măsuri speciale pentru compensarea și decontarea unor creanțe reciproce rezultate din contractul de vânzare-cumpărare de acțiuni încheiat între Autoritatea pentru Administrarea 
Activelor Statului și Ford Motor Company
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond,  în procedură de urgență,  cu proiectul de Lege pentru aprobarea Ordonanței de urgență a Guvernului nr.90/2013 privind unele măsuri speciale pentru compensarea și decontarea unor creanțe reciproce rezultate din contractul de vânzare-cumpărare de acțiuni încheiat între Autoritatea pentru Administrarea Activelor Statului și Ford Motor Company, trimis cu adresa nr. PLx.424/2013 din 4 noiembrie 2013, înregistrat sub  nr. 4c-2/573 din  4 noiembrie 2013.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 28  octombrie 2013.
Consiliul Legislativ, prin avizul nr. 1071 din 2 octombrie 2013, a avizat favorabil proiectul de lege. 
Comisia pentru politică economică, reformă şi privatizare, prin avizul nr. 4c-1/300 din 12.11.2013 a avizat favorabil cu amendamente admise actul normativ.
Proiectul de lege supus dezbaterii are ca obiect de reglementare stabilirea unui mecanism de compensare parţială, respectiv de decontare a unor creanţe reciproce dintre Autoritatea pentru Administrarea Activelor Statului (AAAS), pe de o parte şi Ford Capital BV, Ford Motor Company şi Ford România SA, pe de altă parte, printr-un act adiţional la contractul de vânzare cumpărare de acţiuni încheiat la 12 septembrie 2007. Proiectul vizează compensarea parţială a penalităţilor pentru nerealizarea volumului de producţie datorate de către cumpărător, reprezentând 25% din preţul acţiunilor achiziţionate prin contract, cu sumele cheltuite sau care urmează a fi cheltuite de cumpărător pentru îndeplinirea obligaţiilor de mediu recunoscute şi impuse de autorităţile române în legătură cu poluarea istorică şi pentru care cumpărătorul a deschis o procedură de arbitraj la Curtea de Arbitraj Internaţional de la Paris, având ca obiect obligarea AAAS la plata unei despăgubiri în valoare de 15 milioane euro, cu prim termen 30 septembrie 2013. Intrarea în vigoare a mecanismului de compensare este condiţionată de retragerea de către cumpărător a cererii de arbitraj.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din 09 decembrie 2013.

Din totalul de 33 de membri ai Comisiei pentru buget, finanţe şi bănci au fost prezenţi la dezbateri  29 deputaţi.
La dezbaterea acestei iniţiative legislative au fost prezenţi, în calitate de invitaţi, din partea Ministerului Finanțelor Publice domnul Dan Manolescu – secretar de stat şi din partea Autorităţii pentru Administrarea Activelor Statului domnul Stan Popa – preşedinte, doamna Cristiana Gociu – director general şi doamna Mariana Predescu – director general.
În urma examinării iniţiativei legislative şi a opiniilor exprimate, membrii Comisiei propun, cu majoritate de voturi, supunerea spre dezbaterea şi adoptarea Plenului Camerei Deputaților  a proiectului de Lege  pentru aprobarea Ordonanței de urgență a Guvernului nr.90/2013 privind unele măsuri speciale pentru compensarea și decontarea unor creanțe reciproce rezultate din contractul de vânzare-cumpărare de acțiuni încheiat între Autoritatea pentru Administrarea Activelor Statului și Ford Motor Company cu amendamentele admise prezentate în anexă. 
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Gheorghe DRAGOMIR
	SECRETAR,

Mihai Aurel DONŢU


Şef serviciu

Giorgiana Ene

Consilier parlamentar

Vasilica Popa
ANEXĂ

Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text ordonanţă
	Text Senat
	Text 

amendament
	Motivarea 

amendamentelor propuse

	1.
	
	Titlul legii:

LEGE

pentru aprobarea Ordonanței de urgență a  Guvernului nr.  90/2013 privind unele măsuri speciale pentru compensarea și decontarea unor creanțe reciproce rezultate din contractul de vânzare-cumpărare de acțiuni încheiat între Autoritatea pentru Administrarea Activelor Statului și Ford Motor Company
	Titlul legii se modifică şi va avea următorul cuprins:

LEGE

pentru aprobarea Ordonanței de urgență a  Guvernului nr.  90/2013 privind unele măsuri speciale pentru compensarea și decontarea unor creanțe reciproce rezultate din contractul de vânzare-cumpărare de acțiuni încheiat între Autoritatea pentru Administrarea Activelor Statului și Ford Motor Company, precum şi pentru  prorogarea unui termen
Autor: Comisia pentru buget, finanțe și bănci 
	

	2.
	
	Articol unic. – Se aprobă Ordonanța de urgență a  Guvernului nr.  90 din 2 octombrie 2013 privind unele măsuri speciale pentru compensarea și decontarea unor creanțe reciproce rezultate din contractul de vânzare-cumpărare de acțiuni încheiat între Autoritatea pentru Administrarea Activelor Statului și Ford Motor Company, publicată în Monitorul Oficial al României, Partea I, nr. 617 din 3 octombrie 2013, cu următoarea completare:
	Articol I. – Se aprobă Ordonanța de urgență a  Guvernului nr.  90 din 2 octombrie 2013 privind unele măsuri speciale pentru compensarea și decontarea unor creanțe reciproce rezultate din contractul de vânzare-cumpărare de acțiuni încheiat între Autoritatea pentru Administrarea Activelor Statului și Ford Motor Company, publicată în Monitorul Oficial al României, Partea I, nr. 617 din 3 octombrie 2013, cu următoarele modificări:

Autor: Comisia pentru buget, finanțe și bănci
	Tehnică legislativă

	3.
	Titlul ordonanţei:

ORDONANŢĂ DE URGENŢĂ 

privind unele măsuri speciale pentru compensarea și decontarea unor creanțe reciproce rezultate din contractul de vânzare-cumpărare de acțiuni încheiat între Autoritatea pentru Administrarea Activelor Statului și Ford Motor Company
	
	NEMODIFICAT 
	

	4.
	Art. 1. - Prezenta ordonanţă de urgenţă stabileşte unele măsuri speciale pentru compensarea parţială, respectiv decontarea unor creanţe reciproce dintre Autoritatea pentru Administrarea Activelor Statului, pe de o parte, şi Ford Capital BV, Ford Motor Company şi Ford România - S.A., pe de altă parte, rezultate din contractul de vânzare-cumpărare de acţiuni încheiat la data de 12 septembrie 2007 între fosta Autoritate pentru Valorificarea Activelor Statului, în calitate de vânzător, şi Ford Motor Company, în calitate de cumpărător.
	
	NEMODIFICAT
	

	5.
	Art. 2. - În sensul prezentei ordonanţe de urgenţă, termenii şi expresiile de mai jos semnifică după cum urmează:
a) agent escrow - o bancă de reputaţie internaţională care operează pe teritoriul României;
b) Ford România - S.A. - Societatea Comercială „Ford România” - S.A., cu sediul în Craiova, str. Henry Ford (1863 - 1947) nr. 29, cod 200745r. 3, judeţul Dolj, înregistrată la registrul comerţului cu nr. J16/3150/1994, cod fiscal nr. 6488696;
c) Ford Motor Company - societatea înfiinţată conform legilor statului Delaware, SUA, cu sediul social la adresa: One America Road, Dearborn, Michigan 48126-2798, SUA;
	
	NEMODIFICAT
	

	
	d) Ford Capital B.V. - societatea înfiinţată conform legilor Regatului Ţărilor de Jos, cu sediul social în Amsteldijk 216 în (1079 LK), Amsterdam, Olanda, înregistrată la Camera de Comerţ Amsterdam cu nr. 33217403;
e) A.A.A.S. - Autoritatea pentru Administrarea Activelor Statului, fosta Autoritate pentru Valorificarea Activelor Statului, cu sediul în Bucureşti, str. Cpt. av. Alex. Şerbănescu nr. 50, sectorul 1, cod fiscal nr. 11795573;
f) cont escrow - contul deschis de A.A.A.S. la agentul escrow, în care „Ford România” - S.A. va depune parte din suma datorată către A.A.A.S.
	
	
	

	6.
	Art. 3. - (1) Se mandatează A.A.A.S., în calitate de vânzător, să încheie cu Ford Motor Company şi Ford Capital B.V., în calitate de cumpărători, respectiv cu societatea controlată un act adiţional la contractul de vânzare-cumpărare de acţiuni încheiat la data de 12 septembrie 2007, cu respectarea dispoziţiilor prezentei ordonanţe de urgenţă, având ca obiect stabilirea unui mecanism de compensare parţială, respectiv de decontare a unor creanţe reciproce dintre A.A.A.S., pe de o parte, şi Ford Capital B.V., Ford Motor Company şi Ford România - S.A., pe de altă parte.
	
	NEMODIFICAT
	

	
	(2) Elementele principale ale actului adiţional prevăzut la alin. (1) sunt următoarele:
a) A.A.A.S. îşi asumă, în temeiul art. 8 alin. (2) lit. b) din Legea nr. 36/2008 privind unele măsuri pentru privatizarea Societăţii Comerciale „Automobile Craiova” - S.A., dar exclusiv conform termenilor şi condiţiilor prevăzute în actul adiţional, obligaţia de rambursare a costurilor de remediere a contaminării de sub amplasamentul fabricii de la Craiova deţinute de Ford România - S.A., pe care aceasta din urmă le-a suportat în legătură cu contaminarea istorică a pânzei freatice;
	
	NEMODIFICAT
	

	
	b) obligaţia de rambursare prevăzută la lit. a) se îndeplineşte prin compensarea parţială a creanţelor reciproce, pe măsură ce acestea devin certe, lichide şi exigibile, respectiv prin decontarea de către A.A.A.S., din suma prevăzută la art. 4 alin. (3), a cheltuielilor viitoare efectuate de Ford România - S.A., pe măsură ce aceste costuri sunt certificate de 2 experţi independenţi (un expert de mediu şi un expert financiar) desemnaţi prin mandat comun de către A.A.A.S. şi Ford România - S.A., iar acţiunile de remediere a mediului sunt inspectate şi confirmate de către Ministerul Mediului şi Schimbărilor Climatice, prin autorităţile de mediu din subordinea şi coordonarea sa.
Consorţiul de experţi independenţi va elabora, în baza mandatului comun, un raport asupra problemelor de mediu, ce va fi înaintat de A.A.A.S. către Ministerul Mediului şi Schimbărilor Climatice. După primirea raportului. Ministerul Mediului şi Schimbărilor Climatice are obligaţia de a verifica, doar din punct de vedere tehnic, concordanţa dintre informaţiile prezentate în raport şi situaţia existentă în teren, în ceea ce priveşte realizarea activităţilor aferente acţiunilor de remediere. Verificarea tehnică se va realiza de către Ministerul Mediului şi Schimbărilor Climatice prin intermediul Agenţiei Naţionale pentru Protecţia Mediului, Garda Naţională de Mediu şi Administraţia Naţională Apele Române, iar rezultatul acesteia se va consemna într-un raport ce va fi înaintat A.A.A.S.
Prin raportul expertului de mediu independent se va determina dacă contaminarea pânzei freatice cu substanţele ce au făcut obiectul Protocolului privind investigarea detaliată şi remedierea contaminării pânzei freatice identificate la fabrica de automobile preluată de Ford din data de 10 noiembrie 2009, încheiat de către Ministerul Mediului, Ministerul Sănătăţii, Administraţia Naţională „Apele Române”, Agenţia Regională pentru Protecţia Mediului Craiova, Direcţia Apelor Jiu - Craiova, Direcţia de Sănătate Publică Dolj şi Primăria Malu Mare, este istorică, respectiv poate fi localizată în timp înaintea privatizării şi a fost reţinută ca atare în raportul expertului internaţional de mediu angajat de părţi conform art. 6.1.1 lit. o) din contractul de vânzare-cumpărare de acţiuni încheiat la data de 12 septembrie 2007 între fosta Autoritate pentru Valorificarea Activelor Statului, în calitate de vânzător, şi Ford Motor Company, în calitate de cumpărător. De asemenea, raportul expertului de mediu independent va determina dacă acţiunile de remediere au fost întreprinse de Ford România - S.A. exclusiv în legătură cu contaminarea istorică, determinată potrivit celor de mai sus;
	
	
	

	
	c) obligaţia de rambursare a costurilor, prevăzută la lit. a), este limitată la valoarea penalităţii datorate de cumpărători către A.A.A.S., conform art. 14.2 (i)(b)(ii) din contractul de vânzare - cumpărare de acţiuni încheiat la data de 12 septembrie 2007, cu modificările subsecvente;
	
	1. La articolul 3, alineatul (2),  litera c) se modifică şi va avea următorul cuprins:

„c) obligaţia de rambursare a costurilor, prevăzută la lit. a), respectiv obligaţia de decontare a costurilor aferente experţilor şi a costurilor bancare, potrivit art. 4 alin. (3), sunt limitate ca valoare totală cumulată, la valoarea penalităţii datorate de cumpărători către A.A.A.S., conform art. 14.2 (i)(b)(ii) din contractul de vânzare - cumpărare de acţiuni încheiat la data de 12 septembrie 2007 cu modificările subsecvente;”

Autori:
-  Comisia pentru buget, finanțe și bănci
- dep. Mihai Tudose - PSD
	Pentru clarificarea condiţiilor în care vor putea fi utilizate sumele din contul escrow.

	
	d) intrarea în vigoare a mecanismului de compensare şi decontare este condiţionată de retragerea necondiţionată de către Ford Motor Company, Ford Capital B.V. şi Ford România - S.A. a cererii de arbitraj, pentru despăgubiri legate de remedierea stării pânzei freatice, introdusă în conformitate cu regulile de arbitraj ale Curţii Internaţionale de Arbitraj de pe lângă Camera Internaţională de Comerţ din Paris;
e) acţiunile de remediere viitoare ale pânzei freatice vor fi stabilite în conformitate cu legislaţia în vigoare, în domeniu. Ford România - S.A. va urma o procedură de selecţie şi contractare competitivă în ceea ce priveşte terţii furnizori de bunuri şi servicii necesare pentru implementarea acţiunilor reparatorii, pentru a asigura cele mai reduse costuri; selecţia competitivă presupune solicitarea unui număr de cel puţin 3 oferte de la contractori independenţi, pentru fiecare tip de acţiuni reparatorii ce fac obiectul respectivei cereri de ofertă şi selectarea furnizorului care oferă cel mai scăzut preţ în aceleaşi condiţii tehnice, întotdeauna sub rezerva că Ford România - S.A. va opta pentru soluţia tehnică cea mai fezabilă din punct de vedere economic;
f) cumpărătorii şi Ford România - S.A. vor emite o declaraţie contractuală potrivit căreia în ce priveşte contaminarea istorică ce face obiectul actului adiţional sau orice altă problemă de mediu cu care Ford România - S.A. s-a confruntat deja sau cu care s-ar putea confrunta în viitor, dar care este în legătură cu activităţile Ford România - S.A. (fosta Daewoo Automobile România - S.A.) de până la data de 18 martie 2008, nu au şi nu vor avea faţă de statul român, A.A.A.S. sau orice altă autoritate sau instituţie publică nicio pretenţie sau cerere de despăgubire decurgând din contractul de vânzare-cumpărare de acţiuni din 12 septembrie 2007 sau conform legii.
	
	
	

	7.
	Art. 4. - (1) Obligaţia de plată a penalităţii datorate de cumpărători se consideră îndeplinită la data creditării contului escrow, prin transferul de către Ford România - S.A. în contul escrow a sumei datorate A.A.A.S., în cuantumul şi condiţiile ce vor fi stabilite în actul adiţional la contractul de vânzare - cumpărare de acţiuni încheiat la data de 12 septembrie 2007.
(2) Suma transferată în contul escrow, precum şi dobânda acumulată la aceasta reprezintă venit al statului din privatizare.
	
	NEMODIFICAT
	

	
	(3) Prin derogare de la dispoziţiile art. 3 alin. (3) din Ordonanţa de urgenţă a Guvernului nr. 23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, aprobată cu completări prin Legea nr. 360/2004, cu modificările şi completările ulterioare, suma din contul escrow rămâne la dispoziţia A.A.A.S. pentru o durata de 10 ani de la data creditării efective a contului, având destinaţia de a acoperi costurile de remediere a mediului suportate de Ford România - S.A., în termenii şi condiţiile actului adiţional prevăzut la alin. (1), pe măsură ce aceste costuri sunt certificate conform procedurii cuprinse în acesta.
	
	2. La articolul 4, alineatul (3) se modifică şi va avea următorul cuprins:

„(3) Prin derogare de la dispoziţiile art. 3 alin. (3) din Ordonanţa de urgenta a Guvernului nr. 23/2004 privind stabilirea unor masuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, aprobată cu completări prin Legea nr. 360/2004, cu modificările si completările ulterioare, suma din contul escrow rămâne la dispoziţia A.A.A.S. pentru o durată de 10 ani de la data creditării efective a contului, având destinaţia de a acoperi costurile de remediere a mediului suportate de Ford România - S.A., în termenii si condiţiile actului adiţional prevăzut la alin. (1), pe măsură ce aceste costuri sunt certificate conform procedurii cuprinse în acesta. Din suma contului escrow se decontează, de asemenea, costurile aferente angajării expertului de mediu şi expertului financiar, respectiv toate costurile bancare pentru deschiderea, menţinerea şi operarea contului escrow, inclusiv comisioanele de transfer, în limita prevăzuta de art. 3 alin. (2) lit. c).

Autori:
-  Comisia pentru buget, finanțe și bănci
- dep. Mihai Tudose - PSD
	Pentru clarificarea condiţiilor în care vor putea fi utilizate sumele din contul escrow.

	
	(4) Suma rămasă în contul escrow la expirarea termenului prevăzut la alin. (3) şi dobânda acumulată se transferă urmând regimul prevăzut de Ordonanţa de urgenţă a Guvernului nr. 113/2006 privind înfiinţarea Fondului naţional de dezvoltare, aprobată prin Legea nr. 186/2008.
	
	
	

	8.
	______________
	- La articolul 4, după alineatul (4) se introduce un nou alineat, alin. (41), cu următorul cuprins:

„(41) Părţile convin că toate costurile legate de (i) pregătirea şi, dacă este cazul, modificarea Raportului Iniţial şi a Rapoartelor Viitoare şi (ii) operarea contului escrow vor fi suportate de Ford România – S.A. şi rambursate din contul escrow.”
	Se elimină

Autori:
-  Comisia pentru buget, finanțe și bănci
- dep. Mihai Tudose - PSD
	Text preluat de litera c) a alineatului (2) al articolului 3 şi de alineatul (3) al articolului 4.

	9.
	_______________
	______________
	Articolul II. – Termenul prevăzut la art. 3 din Legea nr. 116/2011 privind stabilirea unor măsuri temporare pentru funcţionarea Autorităţii pentru Valorificarea Activelor Statului şi a Comisiei Naţionale a Valorilor Mobiliare, publicată în Monitorul Oficial al României, Partea I, nr. 430 din 20 iunie 2011, se prorogă până la 31 iunie 2014.

Autor: Comisia pentru buget, finanțe și bănci
	Tehnică legislativă

